# Referat fra Generalforsamling 11.01.24

1. Thomas blev valgt til dirigent.
2. Kathrine blev valgt til referent
3. Agnete og Julie aflagde beretning:

* Bæver-ulve tur i foråret – i snevejr
* Dele af troppen færdiggjorde shelty-mærket i forår og sommer.
* Troppen tog mærket Ridderne af Hvidovre og Brøndby og fik det udleveret af borgmesteren
* Trop-weekend i foråret (sammen med Knuden og Avedøre)
* Vi har mange familiespejdere, og det er vi rigtig glade for.
* Sommerafslutning i haven
* Sankt Hans i Rebæk Søpark. En tradition hvor vi tjener gode penge til gruppen. Forældre opfordres til at melde sig til at hjælpe til. I 2023 tjente vi 23.000 til aktiviteter i gruppen.
* Sommerlejr for den samlede gruppe. Robinson Crusoe-tema med fokus på hav, strand og fisk.
* Opstart i august med arrangement i hytten. Tradition med at bryde ud af gammel gruppe og ind i ny gruppe, når man rykker op.
* Vedligeholdelsesdag i efteråret, hvor der blev ordnet en masse praktiske ting omkring hytten. Opfordring til at forældre deltager i den type arrangementer.
* Spejdere på kurser og løb i løbet af året (nathike, Roland, etc.)
* Hjælp ved Hvidovre Øl- og Vinfestival i august/sept. Ny hyggelig tradition i Hvidovre, som Vigar tjente 3000 kr. på.
* Bæver-ulve weekend i efteråret.
* Venskabsweekend for junior, trop og senior med Knuden (Brøndby) i efteråret
* Tintin-løb for ulvene
* Jota joti – weekendlejr hvor man kan snakke og chatte med andre spejdere i hele verden (radio, morse, internet).
* Byggedag hvor der blev bygget et halvtag i haven og kløvet brænde.
* Juleweekend – tilbagevendende tradition med juleløb, julehygge, pakkeleg, julemad.
* Et år med ustadig vejr – og risiko for oversvømmelse af hytten. Men vi slap med skrækken i år.
* Behov for en ny hytte/renovering af hytte. Bestyrelsen er i gang med at undersøge mulighederne. Hvis der sidder forældre med fondraiser-skills må de meget gerne henvende sig.
* Nyt tiltag med at være mere aktiv i lokalavisen (Hvidovre Avis) for at skabe opmærksomhed på Vigar, fx hos lokalpolitikerne. 3 artikler i år. Det vil vi fortsætte med i det kommende år. Forældre må gerne tage billeder, når de ser noget om Vigar i avisen og lægge det op i facebook-gruppen.

1. Regnskab:

Vi har fået ny kasserer (Kathrine), som har leveret en kæmpe indsats med at få styr på økonomien. Men regnskabet er ikke nået at blive færdigt. Når det er færdigt meldes det ud, hvad vi gør.

Vi har fået 13.000 fra Nordeafonden, som vi har brugt på båludstyr mm.

1. Valg af gruppeleder og gruppeassistenter:

Det er lederne, der vælger.

Agnete fortsætter som gruppeleder.

Susan og Lenni er valgt som gruppeassistenter.

1. Valg af forældrerepræsentanter til bestyrelsen:

Vi startede året med at være 7 forældre. Pt. er vi 5.

Julie og Thomas er på valg men stiller op igen. Og er valgt.

Der er plads til flere forældre. Bestyrelsen mødes 4 gange om året. Man kan altid melde sig, hvis man gerne vil være med i bestyrelsen.

1. Valg af revisor.

Julie Egeskov stiller op og blev valgt.

1. Valg af kasserer

Kathrine Bauer Larsen stiller op igen og blev valgt.

1. Evt.

Agnete appellerede til, at alle forældre tager fat i lederne, hvis de har noget at byde ind med. Det kan være i forhold til bestyrelsesarbejdet men også gerne input til møder, som fx besøg ude.